OzLabs/hebrew-wiki-articles huggingface dataset:
Right on Time (שיר של ברנדי קרלייל)

Right on Time (בעברית: בדיוק בזמן) הוא שיר של הזמרת והיוצרת האמריקאית ברנדי קרלייל, שיצא ב-21 ביולי 2021, כסינגל המוביל מתוך אלבום האולפן השביעי שלה In These Silent Days. השיר קיבל שלוש מועמדויות לפרס גראמי עבור הקלטת השנה, שיר השנה וביצוע סולו הפופ הטוב ביותר.

== רקע ==
השיר נכתב כשקרלייל הייתה בבידוד באזור הכפרי בוושינגטון במהלך הימים הראשונים של מגפת הקורונה. לדברי קרלייל, מילות השיר מתייחסות לאירועים שהתרחשו במהלך המגפה: "נולדו תינוקות, נערכו גירושים, אנשים מתו, ויש משהו אנושי באמת במכשולים שהצבנו לעצמנו".<ref name="ew"></ref>

== הופעות חיות ==
קרלייל ביצעה את "Right on Time" ב"טונייט שואו עם ג'ימי פאלון" ב-21 ביולי 2021, במקביל ליציאת הקליפ.<ref></ref> היא גם ביצעה את השיר ב"המופע של הווארד סטרן" ב-5 באוקטובר 2021;<ref></ref> "סאטרדיי נייט לייב" ב-23 באוקטובר 2021, ובטקס פרסי הגראמי ה-64 ב-3 באפריל 2022.<ref></ref>

== וידאו קליפ ==
קרלייל פרסמה את הקליפ לשיר ב-21 ביולי 2021. את הקליפ לשיר ביימה השחקנית האמריקאית קורטני קוקס. מראה הקליפ, שהושווה לאסתטיקה של דייוויד בואי, עוצב על ידי הסטייליסטית מריאם מלקפור. מכיוון שחלק מהסרטון צולם מתחת למים, קרלייל נאלצה לקחת שיעורי שחייה כדי להתגבר על הפחד ממים שלה, איתו התמודדה כל חייה.<ref name="ew" />

== גרסאות חלופיות ==
קרלייל הוציאה שתי גרסאות חלופיות של השיר. ב-27 באוגוסט 2021, היא הוציאה גרסה אקוסטית, "Right on Time (In Harmony)".<ref></ref> ב-24 בספטמבר 2021, היא הוציאה גרסה חיה של הסינגל שהוקלט באמפיתיאטרון רד רוקס עם התזמורת הסימפונית של קולורדו.<ref></ref>

== מיקומי שיא ==

==קישורים חיצוניים==

==הערות שוליים==

קטגוריה:סינגלים מ-2021
קטגוריה:שירים באנגלית
קטגוריה:שירי פולק רוק
קטגוריה:שירי רוק אלטרנטיבי
קטגוריה:סינגלים בהוצאת אלקטרה רקורדס
ג'ני קריניאן

ג'ני קריניאן () היא לוטננט גנרל בצבא קנדה אשר משמשת כראש מחלקת ההתנהלות המקצועית והתרבות בצבא.

==ביוגרפיה==
קריניאן גדלה בקוויבק במשפחה דוברת צרפתית. ב-1986 היא התגייסה לצבא קנדה והשלימה תואר בהנדסה במכללה הצבאית המלכותית בסנט-ז'אן. ב-1993 הוצבה ברמת הגולן יחד עם כוח אונדו"ף. ב-1995 היא הייתה אמורה להישלח גם לבוסניה והרצגובינה במסגרת כוח הייצוב, אולם מכיוון שנכנסה להריון נאלצה לחזור לקנדה. ב-1999 השלימה תואר שני במנהל עסקים באוניברסיטת לאוול. במקביל החלה ללמוד במכללת הפיקוד והמטה של צבא ארצות הברית. ב-2002 יצאה לבסוף לבוסניה ועסקה בפינוי מוקשים. ב-2003 מונתה כסגנית מפקד גדוד ההנדסה הקרבית ה-5. ב-2005 הועלתה לדרגת לוטננט קולונל.

במשך תקופה קצרה שימשה כמדריכה במכללת הפיקוד והמטה של צבא קנדה בקינגסטון, וב-2008 מונתה למפקדת גדוד ההנדסה הקרבית ה-5. ב-2009 נשלחו היא וחייליה לאפגניסטן כחלק מכוח המשימה בקנדהאר. ב-2010 חזרה לקנדה ומונתה לסגנית מפקד קבוצת הבריגדות הממוכנות ה-5. היא הועלתה לדרגת קולונל ביוני 2011 ומונתה לראש הסגל המרכזי של כוח המשימה המשותף. היא נבחרה לאחת מ-100 הנשים החזקות ביותר בקנדה על ידי רשת הנשים המנהלות בשנת 2011. ביולי 2013, היא מונתה למפקדת המכללה הצבאית המלכותית סנט-ז'אן. ב-15 ביוני 2016 היא הועלתה לדרגת בריגדיר גנרל. ב-15 ביוני 2016 היא מונתה לראש מטה המבצעים של הצבא. היא האשה הקנדית הראשונה שהגיעה לדרגת גנרל בזרוע המבצעית (ולא הטכנית). ב-15 באוגוסט 2019 היא הועלתה לדרגת מייג'ור גנרל ומונתה למפקדת הכוחות הקנדיים בעיראק. ב-2021 היא הועלתה לדרגת לוטננט גנרל ומונתה לראש מחלקת ההתנהלות המקצועית והתרבות בצבא.

==חיים אישיים==
ב-1990 נישאה קריניאן לאריק לפרנסואה, עמו שרתה באותה מחלקה בצבא ולמדה עמו בחוג לריקודים סלוניים. בהמשך פרש אריק מהצבא כדי לגדל את ארבעת ילדיהם. שניים מהילדים, בן ובת, משרתים גם בצבא.

==קישורים חיצוניים==

* 
* [https://www.canada.ca/en/department-national-defence/corporate/organizational-structure/chief-professional-conduct-culture/biography.html ג'ני קריניאן] באתר צבא קנדה
* [https://jemesouviens.org/en/jennie-carignan/ ג'ני קריניאן] באתר הזיכרון הקנדי

קטגוריה:גנרלים קנדים
קטגוריה:גנרליות
קטגוריה:קנדים מעוטרי אות לגיון ההצטיינות
קטגוריה:אנשי צבא במלחמת אפגניסטן
יחסי ערב הסעודית – קוריאה הדרומית

יחסי ערב הסעודית–קוריאה הדרומית הם היחסים הבילטרליים שבין ערב הסעודית לקוריאה הדרומית.

== היסטוריה ==
הקשר ההיסטורי בין קוריאה וערב החל כאשר סוחרים ערבים הגיעו לממלכה הקוריאנית המאוחדת שילה במאה ה-7 וה-8.<ref name="koreaarab"></ref> קשר סחר זה הביא לצמיחת המסחר בין קוריאה והעולם הערבי למרות שינויי המשטר בשני הצדדים.<ref name="koreaarab" />

בתקופת שושלת גוריו, היגר השבט דיוקסו ג'אנג הערבי-טורקי לקוריאה, שם הגיע ג'אנג סון-ריונג, מוסלמי ממוצא ערבי, לייצג את בית המלוכה בגוריו.<ref></ref><ref>p72</ref><ref name="Ocnus.Net"></ref> <ref></ref><ref></ref> השבט שרד והשתלב בחברה הקוריאנית, אבל צאצאיו כבר לא יכלו לדבר בשפה הערבית וחדלו לקיים את חוקי האסלאם.<ref></ref>

במהלך שלטון שושלת ג'וסון, המלך סג'ונג הגדול בדברי הימים שלו הזכיר ערבים הקוראים את הקוראן ואת תורות האסלאם, אם כי המלך מעולם לא היה מוסלמי במהלך חייו.<ref></ref>

== יחסים מודרניים ==
במהלך מלחמת קוריאה, ערב הסעודית, כחלק מהברית המערבית נגד ההתפשטות הקומוניסטית על ידי ברית המועצות, צידדה בקוריאה הדרומית מ-1950 עד 1953, למרות שהיא לא שלחה חיילים לקוריאה.<ref></ref> 

גם ערב הסעודית וגם דרום קוריאה חוו פריחות כלכליות בשנות ה-70 וה-80, שבהן שתי המדינות תמכו זו בזו; כיום משקיעים דרום קוריאנים הם בין המשקיעים החשובים ביותר בסעודיה.<ref></ref> בשנת 1977, מהגרים דרום קוריאנים בערב הסעודית היוו כמעט חמישית מכלל ההגירה הרשומה מדרום קוריאה, מה שהפך אותה ליעד השלישי הפופולרי ביותר עבור מהגרים.<ref name="Bonacich"></ref> ככזה, היחסים בין ערב הסעודית לדרום קוריאה היו בעיקר לבביים ושתי המדינות הן שותפות כלכליות ואסטרטגיות.<ref></ref>

במסגרת חזון סעודיה 2030 שהוכרזה על ידי ערב הסעודית ב-2016, דרום קוריאה וסעודיה הגבירו את שיתוף הפעולה הכלכלי ביניהן.<ref>https://ink.library.smu.edu.sg/cgi/viewcontent.cgi?article=3987&context=soss_research</ref> שתי המדינות חתמו על הסכם כלכלי של 8.3 מיליארד דולר, כולל עסקה של 6 מיליארד דולר בין עראמקו הסעודית לחברה הקוריאנית S-Oil ב-2019.<ref></ref> גם הסחר התרחב מאז 2018.<ref></ref>

== שיתוף פעולה צבאי ==
לקוריאה הצפונית, שכנתה של קוריאה הדרומית בצפון, יש מערכת יחסים חזקה עם איראן, היריבה של ערב הסעודית, ולכן הברית של סעודיה עם קוריאה הדרומית הופכת חיונית בעימות הציר האיראני-צפון קוריאה. דרום קוריאה סיפקה את המודיעין של ערב הסעודית על פעילותה של קוריאה הצפונית ב, בעיקר במהלך מלחמת האזרחים התימנים מ-2014.<ref></ref><ref></ref><ref></ref><ref></ref>

ביוני 2019, ערב הסעודית וקוריאה הדרומית חתמו על עסקת ייצור נשק, שבה סעודיה וחברות צבאיות של קוריאה הדרומית ישתפו פעולה יחד נגד איומים חיצוניים לצד ייצור משותף של כלי נשק וכלי רכב, כמו גם שיפור הטכנולוגיות הצבאיות בשתי המדינות.<ref></ref><ref></ref>

== נציגויות דיפלומטיות ==
* ערב הסעודית מחזיקה בקוריאה הדרומית שגרירות בסיאול.
* קוריאה הדרומית מחזיקה בערב הסעודית שגרירות בריאד.

== קישורים חיצוניים ==

== הערות שוליים ==
נג'קמראש

נג'קמראש (בהונגרית: Nagykamarás) הוא כפר קטן בנפת מזקובאצ'האזה שבמחוז בקש בדרום מזרח הונגריה. 

כמו יישובים רבים באירופה גם מספר התושבים בנג'קמראש נמצא בירידה. בשנת 1990 חיו בכפר 1,842 תושבים, ובשנת 2021 רק 1,146 תושבים.

הכפר בנוי על חורבות כפר ישן בשם קמראש (Kamarás) והוא מוזכר בשמו החדש במסמכים משנת 1403.

== יהודי נג'קמראש ==
יהודים ישבו בנג'קמראש במאה ה-19.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|40
|1,749
|-
|1910
|7
|
|-
|1920
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
עמנואל סרירו

הרב עמנואל (ב"ר יהושע) סְרִירוֹ (ה'תס"ה 1704 - ה'תצ"ט 1738) היה רב, מקובל, איש הגות ומחבר ספרים, מחכמי העיר פאס.

== ביוגרפיה ==
נולד בשנת ה'תס"ה בעיר פאס שבמרוקו, לאביו רבי יהושע, נצר למשפחת סרירו אשר היגרה לצפון אפריקה מקסטיליה, בזמן גירוש ספרד, וכדור שביעי לרבי שאול בעל התעודה<ref>סדר יחסו הוא כדלהלן; אביו רבי יהושע, בן רבי מנחם, בן רבי דוד, בן רבי מנחם, בן רבי דוד, בן רבי שאול בעל התעודה.</ref>. נקרא על שם רבינו עמנואל (ב"ר מנחם) סרירו.

למד בישיבת רבי יהודה בן עטר, לצד חברו רבי שמואל בן זקן, ושניהם חברו ספר חידושים על מסכת בבא קמא, כשהם מזכירים זה את זה בכתביהם. הספר יצא לאור במרוקו, בשנת ה'תצ"ג<ref name=":0"></ref>.

מגיל צעיר כבר נחשב לעילוי, ובגיל ארבע עשרה וחצי כבר החל לחבר את ספרו על הגדה של פסח<ref>כפי שכתב בהקדמתו לספרו: "שנה זו שנת ת"פ לפ"ק בחדש ניסן ואני היום בן ארבעה עשר שנה וחצי. יה"ר מלפני י"י ב"ה שישפיע עלי שפע יראתו ואהבתו וחכמה כחכמת אלהינו ברחמיו וברוב חסדיו".</ref>.

מלבד עיסוקו בתלמוד ובהלכה, הרב סרירו הרבה לעסוק בהגות יהודית, במוסר ובחכמת הקבלה.

הרב סרירו נודע בכתיבתו הנאה והמליצית, וחיבר קרוב למאתיים פיוטים, שירים וקינות, אותם ריכז בספרו "שפת אמת", כשאת חלקם חיבר "כלאחר יד" כלשונו. רבים מהם הועתקו על ידי חכמי דורו והדורות שלאחריו, ונקבעו בקובצי קינות ופיוטים ששמשו את חזני העיר<ref></ref>.

בהקדמה לספרו 'שפת אמת' הוא כותב: הרב סרירו נפטר בדמי ימיו, ברעב שהיה בשנים ה'תצ"ח - ה'תצ"ט, והוא כבן 34 שנים בלבד.

== חיבוריו ==
* תורי זהב - פירוש על הגדה של פסח, יצא לאור במהדורה מחודשת בשנת ה'תשע"ח<ref></ref>, על ידי המכון למצוות התלויות בארץ
* פוקח עיוורים - קיצור וביאור ספר חובת הלבבות עם הקדמה והוספות (נ"י 2290).
* שפת אמת - קרוב למאתיים פיוטים וקינות, כתב יד (ברלין 2872).
* דרושים - ביאור פרקי דרבי אליעזר, חידושי פסוקים ועוד (נ"י 6217)
* דרך חיים - פי' על משלי, תוכחות מוסר, מקומו לא ידוע (מוזכר בספריו)

== הערות שוליים ==

קטגוריה:פאס: רבנים
קטגוריה:פייטנים מרוקאים
קטגוריה:ילידי 1704
קטגוריה:נפטרים ב-1738
ולרי אנדרה

ולרי אנדרה (בצרפתית: Valérie André; נולדה ב-22 באפריל 1922) היא גנרל בדימוס בצבא צרפת. האישה הראשונה בתולדות צרפת שהגיעה לדרגת גנרל.

==ביוגרפיה==
אנדרה נולדה בשטרסבורג ב-22 באפריל 1922. היא החלה ללמוד רפואה באוניברסיטת שטרסבורג. בילדותה הוקסמה מעולם התעופה, וב-1939 החלה לקחת שיעורי טיסה. עם פרוץ מלחמת העולם השנייה נאלצה להפסיק את שיעוריה. במאי 1940 פלשה גרמניה הנאצית לצרפת. אנדרה עזבה את עירה יחד עם שאר הסטודנטים בפקולטה לרפואה באוניברסיטת שטרסבורג, ועברה עמם לקלרמון-פראן בתחומי ממשלת וישי. בנובמבר 1942 פתחו הגרמנים במבצע אנטון וכבשו את אזור ממשלת וישי. מכיוון שאנדרה הייתה אלזסית היא נחשבה לגרמנייה על פי תורת הגזע הנאצית. הגרמנים נהגו לחטוף סטודנטים אלזסים ולהעביר אותם בכפייה לגרמניה ולפיכך אנדרה נמלטה לפריז והסתתרה שם עד סוף המלחמה.

לאחר המלחמה סיימה אנדרה תואר ברפואה מאוניברסיטת פריז, ובמקביל המשיכה לפתח את התעניינותה בטיסה. ב-1948 קיבלה רישיון צניחה. באותה שנה היא קיבלה הצעה לשמש כרופאה צבאית בהודו-סין הצרפתית. היא קיבלה את ההצעה, התגייסה לצבא והפכה לעוזרת נוירוכירורגית בבית החולים בסייגון. לאחר שנודע לממונים עליה שיש לה תעודת צניחה, הם הציעו לה לעבור לשרת באזור באזור הגבול עם לאוס בנקודה רגישה שניתן לגהיע אליה רק בצניחה. ב-1949 היא חזרה לצרפת, וקיבלה רישיון להטסת מסוק. במאי 1950 היא חזרה להודו-סין, הפעם כטייסת מסוקים. היא ביצעה משימות חילוץ והצלה במהלך מלחמת הודו-סין הראשונה וב-1953 חזרה לצרפת.

ב-1959 נשלחה לאלג'יריה בתחילה כרופאה בכירה, ובהמשך כמפקדת מסוק הצלה. ב-1961 חזרה לצרפת והמשיכה להשקיע בקריירה כרופאה צבאית. ב-1965 הועלתה לדרגת לוטננט קולונל וב-1970 לדרגת קולונל. באפריל 1975 היא הועלתה לדרגת גנרל חיל הרפואה (מקביל לז'נרל דה בריגדה) והייתה בכך האשה הראשונה בתולדות צרפת שהגיעה לדרגת גנרל. היא שימשה כמפקחת הרפואית של האזור האווירי ה-4, ולאחר מכן של האזור האווירי ה-9. ב-1981 היא פרשה מהצבא. עם פרישתה הועלה לדרגת גנרל מפקח של חיל הרפואה (מקביל לז'נרל דה דיוויזיה).

לאחר פרישתה הפכה אנדרה לנשיאת ועדת הנשים הצבאית, ופעלה לקידום שירות נשים בצבא. ב-1983 הייתה חברה מייסדת של אקדמיית האוויר והחלל בטולוז. ב-1987 העניק לה נשיא צרפת ז'אק שיראק את הצלב הגדול של לגיון הכבוד.

==חיים אישיים==
ב-21 בדצמבר 1963 נישאה אנדרה לקולונל אלכסיס סנטיני (1914-1997) שהיה טייס המסוקים הראשון של חיל האוויר הצרפתי. הוא היה זה שלימד אותה להטיס מסוק. היא דודתו מנישואים של הפוליטיקאי אנדרה סנטיני.

==קישורים חיצוניים==

* [https://www.idref.fr/029129338 ולרי אנדרה] באתר idref
* [https://www.dictionnaire-creatrices.com/fiche-valerie-andre ולרי אנדרה] באתר Le Dictionnaire universel des Créatrices
* [https://id.loc.gov/authorities/names/nb2015008499.html ולרי אנדרה] באתר Bibliothèque du Congrès
* [https://www.worldcat.org/identities/lccn-nb2015008499/ ולרי אנדרה] באתר WorldCat Id

קטגוריה:גנרליות
קטגוריה:גנרלים צרפתים
קטגוריה:טייסות צרפתיות
קטגוריה:רופאים צרפתים
קטגוריה:רופאות צבאיות
קטגוריה:מקבלי אות לגיון הכבוד
קטגוריה:טייסים צרפתים
קטגוריה:רופאים צבאיים צרפתים
קטגוריה:נשים שהגיעו לגיל מאה
קטגוריה:צרפתים שהגיעו לגיל מאה
קטגוריה:בעלי תואר דוקטור לרפואה
קטגוריה:צרפתים מעוטרי אות לגיון ההצטיינות
קטגוריה:מעוטרי צלב המלחמה
קטגוריה:צרפתיות שנולדו ב-1922
קטגוריה:צרפתים שנולדו ב-1922
מילט גאלאצר

מילט גאלאצר (באנגלית: Milton Galatzer; 4 במאי 1907 – 29 בינואר 1976) היה שחקן בייסבול יהודי-אמריקאי ששיחק בקבוצות קליבלנד אינדיאנס וסינסינטי רדס מליגת ה-MLB בעמדת השדה החיצון.

== חיים מוקדמים ==
גאלאצר נולד בשיקגו לזוג יהודים-רוסים שהיגרו לארצות הברית. אחיו הגדול ברני נולד ברוסיה, ואחותו הצעירה מין נולדה בשיקגו. בעקבות המלצת גננת ממוצא אירי, החליפו הוריו של גאלאצר את שמות ילדיהם לשמות אמריקאים במקום שמותיהם העברים.

גאלאצר החל לשחק בייסבול בגיל צעיר, והמשיך לשחק בתקופת לימודיו בתיכון סמוך לביתו.

== קריירה מקצועית==
בשנת 1933 החל גאלאצר לשחק בקבוצת קליבלנד אינדיאנס מליגת ה-MLB למשך ארבע עונות. בעונת 1939 שיחק בקבוצת סינסינטי רדס ובסופה פרש ממשחק מקצועי. בעונת 1935 קבע שיא אישי עם ממוצע חבטות של 0.301 ב-93 משחקים.

לאחר פרישתו שירת מילט בצבא ארצות הברית במהלך מלחמת העולם השנייה.<ref></ref> בתום שירותו הצבאי חזר לשיקגו, ולאחר מכן עבר לקליפורניה, שם חי לצד אחותו עד למותו שנתיים לאחר מכן. גלצר לא התחתן ולא היו לו ילדים. הוא נפטר בסן פרנסיסקו, קליפורניה, ונקבר בבית הקברות רידג' לאן בשיקגו.

== קישורים חיצוניים ==

* 
* [http://www.jewishbaseballnews.com/players/milt-galatzer/ Jewish Baseball News: Milt Galatzer]
* [http://www.baseball-almanac.com/players/player.php?p=galatmi01 Baseball Almanac: Milt Galatzer Stats]
* [https://www.baseball-reference.com/players/g/galatmi01.shtml Baseball-Reference.com]

== הערות שוליים ==

קטגוריה:שחקני בייסבול אמריקאים
קטגוריה:שחקני בייסבול יהודים
קטגוריה:שחקני השדה החיצון
קטגוריה:שחקני סינסינטי רדס
קטגוריה:שחקני קליבלנד גארדיאנס
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1907
קטגוריה:אמריקאים שנפטרו ב-1976
סיליה הארווי

סיליה ג'ני הארווי (; נולדה ב-1962) היא מייג'ור גנרל בצבא בריטניה, אשר משמשת כסגנית מפקד ארמיית השדה.

==ביוגרפיה==
הארווי נולדה בלסטר בשם סיליה פאלמר. היא התגייסה לחיל הנשים של הצבא המלכותי ב-1987. ב-5 ביולי 1988 הועלתה לדרגת לוטננט משנה. שנה לאחר מכן הועלתה לדרגת לוטננט. ב-1991 פורק חיל הנשים והחיילות שולבו במסגרת הרגילות של הצבא הבריטי. סיליה פאלמר שולבה בחיל ההנדסה המלכותי וב-1 בינואר 1991 הועלתה לדרגת קפטן. ב-31 ביולי 1993 היא נישאה לג'ון אטלי, רוזן אטלי השלישי, וזכתה לתואר רוזנת אטלי.

ב-20 בינואר 1997 הועלתה לדרגת מייג'ור. בשנת 2000 התגרשה מהרוזן אטלי ונישאה לקולונל ג'ון הארווי המבוגר ממנה ב-13 שנים ואימצה את שם משפחתו. ב-1 בינואר 2001 הועלתה לדרגת לוטננט קולונל, ובפברואר של אותה שנה היא החלה להכשיר קצינים. ב-2003 הפכה לחברה במסדר האימפריה הבריטית. ב-1 במרץ 2005 הועלתה לדרגת קולונל. ביולי 2009 התמודדה הארווי בבחירות לפרלמנט מטעם המפלגה השמרנית עבור המושב של מחוז לסטר מערב. היא הפסידה למועמדת מפלגת הלייבור ליז קנדל, אולם הגדילה את אחוזי התמיכה בשמרנים במחוז. ב-2017 הועלתה לדרגת בריגדיר, וב-11 במרץ 2020 הועלתה לדרגת מייג'ור גנרל ומונתה לסגנית מפקד ארמיית השדה.

==קישורים חיצוניים==
* 
* [https://twitter.com/armydcfa סיליה הארווי] בטוויטר
* [https://cr.linkedin.com/in/celia-a-harvey סיליה הארווי] בלינקדאין

קטגוריה:גנרלים בריטים
קטגוריה:גנרליות
קטגוריה:בריטיות שנולדו ב-1962
קטגוריה:בריטים שנולדו ב-1962
אלגברה צירית

באלגברה, אלגברה צירית (באנגלית:Axial Algebra) היא אלגברה לא אסוציאטיבית הנוצרת על ידי איברים מיוחדים הקרויים צירים. ציר הוא אידמפוטנט שפעולות הכפל מימין ומשמאל בו פשוטות למחצה ומתחלפות (אופטרטור הוא פשוט למחצה אם הפולינום המינימלי שלו מתפצל). מהנחות אלה נובע שהאלגברה מתפרקת לסכום ישר של המרחבים <math>\ A_{\lambda,\delta} = \{x: ex = \lambda x,\ xe = \delta x\}</math>, וזאת ביחס לכל ציר e בנפרד.

ציר e הוא פרימיטיבי אם המרחב העצמי <math>\ A_{1,1}</math> חד־ממדי, כלומר נפרש על ידי e עצמו.

==קישורים חיצוניים==
<div class="mw-content-ltr">
* Felix Gabriel Rehren, [https://etheses.bham.ac.uk/id/eprint/5948/1/Rehren15PhD.pdf Axial algebras], University of Birmingham, Febuary 2015
* Justin McInroy, [https://people.maths.bris.ac.uk/~jm13603/docs/Axial_algebras.pdf Axial algebras], University of Bristol, May/June 2018
</div>
קטגוריה:אלגברה לא אסוציאטיבית
יטה אלבינוס

יטה אלבינוס (בדנית: Jette Albinus; נולדה ב-8 באפריל 1966) היא בריגדה גנרל בצבא המלכותי הדני, המשמשת כראש מטה משמר המולדת הדני. האשה השנייה בתולדות דנמרק שהגיעה לדרגת גנרל.

==ביוגרפיה==
אלבינוס נולדה ב-8 באפריל 1966 וב-1988 התגייסה לצבא המלכותי הדני והוכשרה כקצינת מילואים. ב-1995 למדה באקדמיה הצבאית המלכותית. ב-1996 הועלתה לדרגת האופטמן והחלה להדריך בבית הספר המיוחד של משמר המולדת. ב-1999 נשלחה לבוסניה והרצגובינה כחלק מכוח הייצוב. ב-2000 חזרה לדנמרק ומונתה לקצינת מבצעים בבריגדת יוטלנד ה-1. בין 2001–2003 המשיכה את לימודיה בקולג' הצבאי המלכותי והועלתה לדרגת מאיור, ולאחר מכן הצטרפה למכון למבצעים צבאיים במכללה להגנה כמורה. בין 2006–2007 שרתה בכוח קוסובו. ב-2008 מונתה למפקדת כוחות משמר המולדת במערב יוטלנד. ב-2009 קיבלה תואר שני בספורט ורווחה מאוניברסיטת קופנהגן ובמקביל הועלתה לדרגת אוברסט-לויטננט. ב-2012 החלה החלה בהכשרת קצינים בבית הספר לקצינים. ב-2014 מונתה לראש המרכז לחיילים משוחררים ולאחר מכן נשלחה להילחם באפגניסטן. ב-11 בספטמבר 2017 הועלו במקביל יטה אלבינוס ולון טרייהולט לדרגת בריגדה גנרל. בכך הפכו שתיהן לשתי הנשים הראשונות בדנמרק שהגיעו לדרגת גנרל. במקביל להעלאתה בדרגה, מונתה אלבינוס לראש מטה משמר המולדת.

==קישורים חיצוניים==

* [https://www.hjv.dk/oe/HJK/nyheder/Documents/Curriculum%20Vitae%20J%20%20Aalbinus.pdf יטה אלבינוס] באתר משמר המולדת הדני

קטגוריה:גנרלים דנים
קטגוריה:גנרליות
קטגוריה:ילידות 1966
קטגוריה:דנים שנולדו ב-1966
פולמוס בישראל

פולמוס בישראל (בערבית: جَدَل في إسرائيل) הוא כתב עת דו-לשוני (עברית וערבית) באוריינטציה פסיכואנליטית ובעריכת קלאודיה אידן, המשמש במה לשיח בענייני תרבות וקהילה.

== מאפיינים ==
במקור פולמוס היה כתב עת שנוסד ב-1993 והספיק להדפיס 20 גיליונות לפני שנסגר. פולמוס בישראל עלה לרשת בשנת 2017, ונפתח לקהל הרחב ללא תשלום<ref></ref>.

מייסדי כתב העת בגרסתו המקוונת (נחמה גסר, גבריאל דהאן וקלאודיה אידן) ביקשו לעורר דיון בתוך הקהילה הלאקאניאנית ומחוצה לה, על המצב החברתי והפוליטי בישראל ולבדוק ״מה יכולה להיות תרומתה של הפסיכואנליזה לקריאת מצבים אלה ולעירור דעת הציבור״.

כתב העת פועל ברוח תנועת ״זאדיג״ - ZADIG (Zero Abjection Democratic International Group) - יוזמה של הפסיכואנליטיקאי ז'אק-אלן מילר, בין ממשיכי דרכו של לאקאן בפסיכואנליזה, בתגובה לסכנה לדמוקרטיה כתוצאה מהתחזקות מפלגות הימין הקיצוני בצרפת במהלך הבחירות לנשיאות, ומתוך רצון להשתלב בשיח הפוליטי.

=== דו-לשוני: עברית/ערבית ===
כותבי המאמרים באתר יכולים לבחור להגיש את המאמר באחת מן השפות, או בשתיהן<ref></ref>. רוב המאמרים פורסמו בשתי השפות<ref></ref> בתרגום על ידי ז'נאן בסול וח'ליל סבית.

=== נושאי הגיליונות ===
גם בגרסת הרשת מאמרי כתב העת מפורסמים בגיליונות. לקראת כל גיליון מפורסם קול קורא, המכריז על נושא הגיליון. הכותבים מוזמנים לשלוח אל המערכת הצעות למאמרים. בכתב העת כותבים פסיכואנליטיקאים, הוגים ואנשי תרבות, אבל הוא פתוח לכל אדם אשר מונע לפעולה על ידי נושא הגיליון, ומעוניין לתרום או להתמודד עמו.

== קישורים חיצוניים ==
* 
* קלאודיה אידן, [https://www.psychology.org.il/מבט-על-האקטואליה-/קלאודיה-אידן מבט על האקטואליה], אתר הסתדרות הפסיכולוגים בישראל
* [https://giep-nls.blogspot.com/2017_09_03_archive.html הודעת ההשקה] המחודשת של פולמוס במהדורת מקוונת

== הערות שוליים ==

קטגוריה:ישראל: כתבי עת
קטגוריה:כתבי עת מקוונים ישראליים
נועם צוריאלי

נועם יצחק צוריאלי (נולד ב-6 ביולי 1995) הוא זמר, ראפר, מוזיקאי, פסנתרן, ובעברו אלוף הארץ באתלטיקה לנוער.

==קריירת ספורט==
נועם התאמן וניגש לתחרויות אתלטיות דרך מועדון לידר שבירושלים, ולפני גיוסו לצה"ל היה צוריאלי אלוף ישראל לנוער באתלטיקה. בשנת 2018 היה בין 20 הטובים ביותר בריצת 800 מטר בישראל.<ref>[https://www.iaa.co.il/html5/web/9489/32886ImageFile3.pdf ידועון אתלטיקה 2018-19], איגוד האתלטיקה בישראל</ref>

== קריירה מוזיקלית ==
בזמן שהיה בתיכון למד במגמת מוזיקה בצוללת הצהובה והחל לכתוב חומרים מקוריים ולהופיע בבמות מקומיות.

בשנת 2019 ביצע קטעי ספוקן וורד בערבי פואטרי סלאם שהתקיימו במועדון הגולה שבפתח תקווה. חלקם עלו ליוטיוב.<ref></ref><ref></ref>

בשנת 2021, על רקע משבר הקורונה, הוציא נועם עם אייל מזיג ושחר נהרי את הסינגל "כשנצא מזה", אשר כמשתמע עסק בתקופה שלאחר המגפה.

בהמשך השנה הוציא את הסינגלים "ובחלומי", "לאט", ו"גרטה" מאלבומו, "מילים, לחן וחזון". השיר "גרטה" נכתב על גרטה טונברי, פעילה בתחום ההתחממות העולמית.

בשנת 2022 הוציא את הסינגלים "מה הייתי עושה", "שרה רוז קלפטון", ו"נוס נוס" מאלבומו "מילים, לחן וחזון".<ref></ref><ref></ref><ref></ref>

בשנת 2023 הוציא את הסינגלים "הסיפור הוא לא עלייך" ו"לילו וסטיץ'", אשר נכללו באלבומו הראשון שיצא מאוחר יותר באותה השנה.

בשנת 2024 הוציא בעקבות מלחמת חרבות ברזל את הסינגל "עוד יום בעזה"<ref></ref>. הסינגל נכנס לפלייליסט של גלגלצ באפריל אותה שנה, ומוקדש לזכרם של איל מאיר ברקוביץ׳, וגל מאיר אייזנקוט.

== חיים אישיים ==
נועם נולד וגר בירושלים, למשפחה בת 4 אחים. בנעוריו למד בתיכון הימלפרב.

בצה"ל שירת ביחידת דובדבן, אשר ביצע בה גרסאות פרודיות ברוח הצוות. הוא ציין על עצמו כי שם הייתה ההופעה הראשונה שלו.<ref></ref>

== קישורים חיצוניים ==

==הערות שוליים==

קטגוריה:ראפרים ישראלים
קטגוריה:ראפרים יהודים
קטגוריה:אמנים ישראלים
קטגוריה:ירושלים: אישים
קטגוריה:אתלטים ישראלים
קטגוריה:לוחמי יחידת דובדבן
קטגוריה:ישראלים שנולדו ב-1995
קטגוריה:בוגרי תיכון הימלפרב
לון טרייהולט

לון טרייהולט (בדנית: Lone Træholt; נולדה ב-15 ביולי 1958) היא בריגדה גנרל בחיל האוויר המלכותי הדני. האשה הראשונה בתולדות דנמרק שהגיעה לדרגת גנרל.

==ביוגרפיה==
טרייהולט נולדה בלוקן ב-15 ביולי 1958. היא סיימה את לימודיה ב-1977 ורצתה ללמוד ביולוגיה, אולם אחיה הבכור, שהיה טייס בחיל האוויר המלכותי הדני שכנע אותה ללכת בדרכו ולהתגייס לחיל האוויר.

ב-1979 החלה ללמוד באקדמיה הצבאית המלכותית של חיל האוויר. ב-1981 הועלתה לדרגת לויטננט. ב-1983 סיימה את לימודיה באקדמיה והועלתה לדרגת פרימייר לויטננט. ב-1986 הועלתה לדרגת האופטמן. ב-1992 החלה ללמוד באקדמיה הצבאית המלכותית, ב-1993 הועלתה לדרגת מאיור ובשנת 2000 הועלתה לדרגת אוברסט-לויטננט.

ב-2003 מונתה למפקדת בסיס חיל האוויר אלבורג, וב-2007 מונתה למפקד פיקוד האוויר הטקטי. ב-2008 הועלתה לדרגת אוברסט ומונתה לראש אגף הבקרה האווירית. ב-11 בספטמבר 2017 הועלו במקביל לון טרייהולט ויטה אלבינוס לדרגת בריגדה גנרל. בכך הפכו שתיהן לשתי הנשים הראשונות בדנמרק שהגיעו לדרגת גנרל.

==קישורים חיצוניים==

קטגוריה:גנרליות
קטגוריה:גנרלים דנים
קטגוריה:ילידות 1958
קטגוריה:ילידי 1958
שלמה יפה אשכנזי

הרב שלמה יפה אשכנזי (תקפ"ה בערך - י"ח בניסן תרכ"ז, 1825 בערך - 23 באפריל 1867) היה רב באזמיר ובמילאס במאה ה-19. מחבר ספר אשר לשלמה על הרמב"ם.

== תולדותיו ==
נולד לרבי יעקב יפה, מחבר ספר יעקב סלה. למד אצל הרב אברהם פאלאג'י, שמזכירו רבות בספריו<ref>ראה למשל: ויקרא אברהם פרשה ד': "וידיד נפשי החכם השלם כמה"ר שלמה יפה נר"ו נתן טעם לדבר..." ועוד שם בפרשה ג', ובספר אברהם את עיניו חולין דף ע עמוד א.</ref> ומכנהו , ואצל הרב יהושע אברהם יאודה אליעזר (מחבר ספר עבודת משא). נישא לרבקה, בתו של הגביר משה אלגאזי, שסייע בהוצאת ספרו של חתנו.<ref>אשר לשלמה, הסכמת הגר"א פאלאג'י</ref> גיסו היה הרב יאודה אלגאזי. חמיו מימן את הזוג שאף דרו אצלו.

בשנת התר"ט, עת פרצה מגפת הכולירא באזמיר, ברחו תושבי העיר אל הכפרים הסמוכים לה, ולרב שלמה, שהיה עני מרוד, לא היה מקום לברוח אליו, עד ששמע על כך דודו, שהזמין אותו להתארח בביתו, שם היה כבן בית במשך שלושה חודשים.<ref name=":0">אשר לשלמה, דרוש א' להספד</ref> חודשיים לאחר ששבו לאזמיר, נפטר חמיו, והרב שלמה חזר להיות בן בית אצל דודו, שבכל לילה ולילה היה מבקש ממנו לשמוע את דברי התורה שלמד:<ref name=":0" />.

כל ימיו התפלל לראות בשמחת בתו היחידה, אך היא נפטרה כשלשה חודשים לאחר חתונתה:.

לאחר חיפושים רבים אחר מקור פרנסה, הגיע הרב שלמה למילאס, שם הגיע אל המנוחה והנחלה כשאסף אותו רבי מרדכי הלוי לביתו, שם היה לשוחט ובודק של הקהילה, משם היה שולח אגרות שילומים (מכתבים) להוריו, בהם כתב: 

מתלמידיו היה רבי יעקב בן מרדכי הלוי. היה ידידו של הרב רפאל חייא פונטרימולי והחליף עמו מכתבים בהלכה.<ref>לדוגמה, שלח לו שאלה האם לאחר שכבר קבעו גויים מזוזה בבית,יש לברך עליה לקבוע מזוזה (אשר לשלמה, הלכות מזוזה)</ref>

סבל מחולי החזה והיה מדוכא בייסורים.<ref>אשר לשלמה, שער</ref> נפטר בקיצור ימים בי"ח בניסן ה'תרכ"ז (23 באפריל 1867) בלא בנים. לאחר מותו הדפיס אביו, רבי יעקב, את ספר אשר לשלמה ובו חידושי בנו שליקט מכתביו.

== ספרו ==
אשר לשלמה - חידושים על משנה תורה לרמב"ם ובסופו ליקוטים על הש"ס, שאריות מפירוש לשיר השירים מאת אבי המחבר שסידר לבנו לדרוש בנישואי בתו של רבי יעקב, ודרושים: ארבעה לנישואין, הספדים לבתו, חמיו, רבו ועוד. שניים לשבת תשובה, ושניים לשבת זכור. בנוסף נדפסו בסוף הספר ליקוטים מפירושיו על התורה, תהלים ומשלי. בחיבור משובצות תשובות שהשיב לשואליו, וביניהם האם האשה יכולה להכריח את בעלה לגרשה כי הוא רוצה לעבור מאזמיר לנא אמון בניגוד לרצונה.<ref>הלכות אישות פרק י"ג</ref>

==קישורים חיצוניים==
* 

== הערות שוליים ==

קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:נפטרים ב-1868
איליין וסט

מרגרט איליין וסט (; נולדה בספטמבר 1961) היא מרשל אוויר משנה בחיל האוויר המלכותי (RAF). האשה הראשונה שהגיעה לדרגה זו בצורה סדירה.

==ביוגרפיה==
וסט נולדה בשם איליין ברינדלי בספטמבר 1961 וגדלה באזור האגמים. ב-1978 התגייסה לחיל האוויר המלכותי לנשים (WRAF) כאשת אוויר. היא התקדמה בהדרגה בסולם הדרגות, וב-1 ביולי 2008 הועלתה לדרגת קומודור אוויר ומונתה לראש השיכון המבצעי של חיל האוויר. ב-1 באוגוסט 2013 היא הועלתה לדרגת מרשל אוויר משנה. היא האשה הראשונה בתולדות בריטניה שהגיעה לדרגה זו בצורה סדירה. במקביל היא מונתה למנהלת פרויקטים והגשת תוכניות בארגון התשתיות הביטחוניות (DIO). ב-2016 היא פרשה מהצבא.

==קישורים חיצוניים==

* 
<div class="mw-content-ltr">* [https://www.dailymail.co.uk/news/article-2401249/RAF-woman-Married-mother-Elaine-West-highest-ranked-female-British-military-promotion-air-vice-marshal.html The high-flying RAF woman who's made history: Married mother, 51, becomes highest ranked female in British military ever after promotion to air vice-marshal]</div>

קטגוריה:מרשלים בריטים
קטגוריה:בריטיות שנולדו ב-1961
קטגוריה:בריטים שנולדו ב-1961
תל חייא

תל חייא הוא אתר ארכאולוגי הנמצא ביישוב איתמר שבשומרון. בתל נמצאו פריטים מהתקופה ההלניסטית ומהתקופה החשמונאית ביניהם מטבעות, סירי בישול, בית בד, מקווה ומבנים נוספים.

== היסטוריה ==
תל חייא מבט מרחפן
בראשית 2021 החלו חפירות ארכאולוגיות בתל, המתבצעות בהובלתם של ד"ר דביר רביב ואברהם טנדלר מהמכון לארכאולוגיה באוניברסיטת בר-אילן בשיתוף פעולה עם "המשמר זאב ח' אדלר". בחפירות משתתפים סטודנטים מהמחלקה ללימודי ארץ ישראל וארכאולוגיה באוניברסיטת בר-אילן, ומהחוג ללימודי ארץ ישראל במכללת הרצוג. בתל נמצאו פריטים מהתקופה ההלניסטית ומהתקופה החשמונאית ביניהם מטבעות, סירי בישול, בית בד, מקווה ומבנים נוספים. בנוסף, נחשפו במהלך החפירה שרידים המתוארכים לתקופה הרומית הקדומה. הארכאולוג העומד בראש צוות החפירות דביר רביב אמר: "עשינו צעד חשוב נוסף בהבנת תולדות האתר ובשימור שרידיו".

באוקטובר 2021 במסגרת שבוע חפירות ארכאולוגיות באתר שארגנו תנועת 'אמונים' ומועצה אזורית שומרון, מצאו בני נוער מטבעות המתוארכים לתקופת החשמונאים, וממצאים נוספים <ref></ref>

אין הכרעה בין החוקרים אם מדובר בהתיישבות יהודית או שומרונית, שכן מקוואות הטהרה שנחשפו במקום מאפיינים אוכלוסייה יהודית ושומרונית כאחד.<ref></ref>

== קישורים חיצוניים ==
* 
* 
* 

== הערות שוליים ==

קטגוריה:אתרים ארכאולוגיים בארץ ישראל
קטגוריה:איתמר
קטגוריה:התקופה החשמונאית בארץ ישראל
קטגוריה:התקופה ההלניסטית
בן-גוריון (סרט)

בן-גוריון הוא סרט טלוויזיה ישראלי של צחי גראד וגיל לבנברג משנת 1997 על פי תסריט של אסי דיין. הסרט מתרחש כולו בנמל התעופה בן-גוריון. הוא נוצר עבור חברת קשת בערוץ 2, במסגרת סדרת הסרטים "סיפורים קצרים על אהבה" שהפיק חגי לוי.

==עלילה==
עלילת הסרט מחולקת לחמישה סיפורים אשר קורים במקביל. כל הסיפורים מתרחשים בלילה אחד ארוך במיוחד, בנמל התעופה בן-גוריון. עם ההתקרבות לסיומו, העלילות השונות נפגשות יחדיו. העלילה הראשונה, היא של שמעון (אליעד נחום), ילד בעל כוחות על-טבעיים, אשר משתמש בהם כדי לקרוא מחשבות, לפתוח דלתות ולקשור קצוות רופפים. בתור קוסם חובב, הילד שמעון בדרכו לסיבוב הופעות עולמי. בחיפוש אחר קלף משחק שאבד לו, הוא משוטט ברחבי הטרמינל. בזמן זה הוריו המודאגים (רמי פורטיס ורונית אלקבץ) מחפשים אחריו. העלילה השנייה, היא של דיילת צעירה (סמדר קלצ'ינסקי), אשר מנסה לשים קץ למערכת יחסים רעילה עם טייס שחצן ומבוגר. לבסוף הדיילת נוטשת אותו, ומקיימת רומן עם לא אחר מאשר בנו. העלילה השלישית, היא של נוסע נאה אך חשדן, אשר חוצה בשקט את הטרמינל. הנוסע נושא בליבו סוד, שנחשף במהלך הסרט. העלילה הרביעית, היא של זוג מבוגר ועייף (ישראל גוריון ונירה רבינוביץ') שחוזר מטיול באירופה. השניים מודאגים מכך ששכחו לקנות נעלי ריצה לנכדם. במהלך העלילה הילד שמעון פוגש בהם, והם עולים יחד על מסוע המזוודות. העלילה החמישית היא של מוזיקאי, בן לאב ערבי־ישראלי ואם יהודייה. במהלך הבידוק הביטחוני, הסלקטורית בוחנת את חפציו. כשמגיעה לקופסת עץ נעולה, המוזיקאי מסרב לפתוח אותה. לדבריו היא ניתנה לו על ידי סבו, ועליו לפתוח אותה רק כשימצא את בחירת לבו. איש הביטחון שנוכח בחדר מתעקש על פתיחת הקופסה, ולאחר סיום הבידוק מציע המוזיקאי נישואין לסלקטורית, היא מסכימה והשניים מתנים אהבה.

==שחקנים==
* אליעד נחום - שמעון, ילד בעל סגולות טלפתיות
* רמי פורטיס - אביו של הילד
* רונית אלקבץ - אמו של הילד
*ישראל גוריון - סבא שחוזר מטיול באירופה
* נירה רבינוביץ' - סבתא שחוזרת מטיול באירופה
* אסי דיין - קברניט המנהל רומן עם דיילת
* סמדר קילצ'ינסקי - דיילת המקיימת רומן עם הטייס
* טינקרבל - דיילת
* מוחמד בכרי - הערבי
* ריטה שוקרון - אשתו של הערבי
* חני פירסטנברג - נערה בשדה התעופה
* איילת מנחמי - גרושה שמחכה בטרמינל
* ליאת גליק - בודקת ביטחונית
* רע גלובוס- הנכד של הסבא והסבתא שחוזרים מחו"ל 
הסרט היה הסרט הראשון בו השתתף רמי פורטיס.

== קישורים חיצוניים ==

* 

== הערות שוליים ==

קטגוריה:סרטים ישראליים משנת 1997
קטגוריה:סרטי טלוויזיה ישראליים
קטגוריה:סרטים על דיילי אוויר
קטגוריה:נמל התעופה בן-גוריון
אין עונשין מן הדין

אין עונשין מן הדין הוא עקרון במשפט העברי הקובע כי לא ניתן להעניש על עבירות כשהעונש נלמד בקל וחומר מעבירות אחרות. עיקרון זה שנוי במחלוקת תנאים, ולדעת רבי שמעון בן יוחאי מענישים מן הדין.

בנוסף לכלל זה, קיים כלל דומה, הקובע כי לא ניתן להעניש על עבירה שעצם האיסור שלה נלמד בקל וחומר, גם אם העונש מפורש. כלל זה קרוי "אין מזהירין מן הדין".

הלכה זו נאמרה דווקא בעונשים שנלמדים מקל וחומר, אך ניתן ללמוד עונשים באמצעות גזרה שווה או היקש. רש"י מסביר שזאת משום שאין אדם דורש גזרה שווה אלא אם כן קיבלה מרבותיו, בניגוד ללימוד קל וחומר, ולכן הגזרה השווה או ההיקש נחשבים כאילו נכתבו בפירוש בפסוק וניתן להעניש על פיהם.

==מקור העיקרון==
בתלמוד מובא שהעיקרון הזה נלמד מכך שהתורה כתבה איסור לאדם לשכב עם אחותו שהיא בת אביו וגם בת אמו ועונשו כרת, והרי כבר נאסר בתורה לשכב עם אחותו שהיא בת אביו או בת אמו חייב, ואם כן יש ללמוד בקל וחומר שהשוכב עם אחותו משני הצדדים חייב. מכך שהתורה אינה מסתפקת בקל וחומר, וכתבה את האיסור במפורש, למדו חז"ל שאין מענישים על עבירות שאיסורן נלמד בקל וחומר.
===אין מזהירין מן הדין===
באופן דומה מובא בתלמוד שאין מזהירים מן הדין מתוך כך שאף על פי שהתורה כתבה שאסור לאדם לשכב עם אישה שהיא בת אביו או בת אמו, היא עדיין טרחה לכתוב ייתור בפסוק שממנו דורשים שאסור לשכב עם מישהי שהיא בת אביו וגם בת אמו. כיוון שכך, ניתן להבין שגם לא מזהירים על עבירות מקל וחומר.

==טעם העיקרון==
פרשני התלמוד כתבו שני טעמים לכך שלא מענישים מן הדין:

# יש שכתבו שמכיוון שעונשי התורה נועדו, בין היתר, לכפר על האדם, אם כך ייתכן שהתורה נתנה אפשרות לכפרה רק על עבירות קלות, אך על העבירה החמורה אין לענוש מאחר שעונש ממילא לא יכפר על העבירה.
# אחרים כתבו שאין עונשין מן הדין כיוון שקל וחומר היא מידה שכל אדם יכול ללמוד מדעתו (והיא אינה עוברת במסורת), ואם כן ייתכן ששגה ויענישו אדם בטעות.

==יוצאים מהכלל==
* מיתה בידי שמים - ישנה מחלוקת בין הראשונים אודות השאלה האם בעונשים המסורים לשמים ניתן לענוש מן הדין, לפי הרא"ש כן, ואילו לפי הרשב"ם לא.
* חיובי ממון - השאלה האם ניתן לענוש בממון מן הדין שנויה במחלוקת בין המשנה למכילתא. לפי המשנה, המסבירה מדוע לא ניתן ללמוד את אבות הנזיקין בקל וחומר זה מזה, ניתן לענוש מן הדין. לעומת זאת לפי המכילתא לא ניתן לעשות זאת.
אמנם, יש ראשונים שהסבירו שגם לפי המכילתא ניתן לענוש מן הדין, וכוונתה באמירה שלא מענישים ממון מן הדין מצומצמת מההבנה הפשוטה.
* קורבן - התוספתא על מסכת שבועות כותבת שלא מענישים בהבאת קורבן מכוח קל וחומר. אמנם, הריטב"א, בהסבר אחד שלו לסוגיה, כותב שניתן לחייב בהבאת קורבן מכוח קל וחומר.

==לקריאה נוספת==
* הרב יוסף ענגיל, אתוון דאורייתא, סימן כ"ה
* הרב יוסף ענגיל, בית האוצר, מערכת א' כלל נ"ה

==קישורים חיצוניים==
* 
* 

==הערות שוליים==

קטגוריה:כללים ועקרונות במשפט העברי
קטגוריה:משפט עברי: ענישה
קטגוריה:מידות שהתורה נדרשת בהן
דיוויזיית המשמר המוטסת ה-98

דיוויזיית המשמר המוטסת ה-98 (ברוסית: гвардейская воздушно-десантная дивизия я-98) היא דיוויזיה מוטסת חלק מחיל הצנחנים של הכוחות המזוינים של הפדרציה הרוסית.

==היסטוריה==
הדיוויזיה הוקמה ב-1943 במהלך מלחמת העולם השנייה כחלק מקורפוס המשמר המוטס ה-37, ביוני 1956 הקורפוס פורק והיא הועברה לפיקוד ישיר של חיל הצנחנים.

לאורך המלחמה הקרה הייתה לאחת מדיווזיות הצנחנים העיקריות של כוחות ברית המועצות והחל מ-1969 ועד לפירוק ברית המועצות היא הוצבה בבולדרד, מחוז אודסה (כיום אוקראינה). לאחר נפילת ברית המועצות, התבקשה הדיוויזיה להישבע נאמנות לצבא אוקראינה, אך אף על פי שרוב חייליה היו אוקראינים, היא החליטה להישאר נאמנה לרוסיה. משום כך הדיוויזיה הועברה מאוקראינה לרוסיה, כאשר מפקדתה הועברה לאיוואנובו (במחוז איוואנובו) כ-300 ק"מ ממוסקבה, כך גם מרבית יחידות הדיוויזיה, מלבד הרגימנט ה-331 ויחידת הארטלריה של הדיוויזיה השוכנות בקוסטרומה.

ב-2008 לקחו חלק יחידות הדיוויזיה במלחמת גאורגיה–רוסיה בגזרת דרום אוסטיה. החל מ-2014 הדיוויזיה הייתה מעורבת גם בסיוע ללחימה בדונבאס במזרח אוקראינה, באוגוסט 2014 אף נתפסו עשרה מחיילי הדיוויזיה בידי כוחות הביטחון של אוקראינה, כאשר לטענת רוסיה הם עברו את הגבול בטעות. לקראת הפלישה הרוסית לאוקראינה בפברואר 2022, הרגימנט ה-217 הוצב בבלרוס וככל הנראה לקח חלק בפלישה לאורך הציר לכיוון קייב בעוד שיחידות מהרגימנט ה-331 הוצנחו ביעדים אסטרטגים שונים באוקראינה. ישנן עדויות לכך שהרגימנט ה-331 ספג אבידות קשים לאורך הלחימה ומפקדו אף נהרג בלחימה.

ככל הנראה לאור תפקוד הדיוויזיה בלחימה והאבידות הקשים שספגה, מפקד הדיוויזיה קולונל ויקטור גונזה פוטר מפיקוד הדיוויזיה במרץ 2022.

==מבנה==
* מפקדת הדיוויזיה (איוואנובו)
* רגימנט המשמר המוטס ה-217 (איוואנובו)
* רגימנט המשמר המוטס ה-331 (קוסטרומה)
* רגימנט המשמר הארטילרי ה-1065 (קוסטרומה)
* רגימנט המשמר הגנה אווירית החמישי (איוואנובו)
* טייסת התובלה הצבאית האווירית ה-243 (איוואנובו)

==קישורים חיצוניים==

* [http://www.ww2.dk/new/vdv/98gvvdd.htm פירוט כוחות הדיוויזיה לאורך השנים] באתר ww2.dk.
* Mark Urban, [https://www.bbc.com/news/world-europe-65179074 The cost of the Ukraine war for one Russian regiment], 9 באפריל 2023, BBC.

==הערות שוליים==

קטגוריה:יחידות צבא רוסיות
קטגוריה:יחידות צנחנים רוסיות
קטגוריה:אוגדות ודיוויזיות
קטגוריה:דיוויזיות סובייטיות
קטגוריה:יחידות צבא של ברית המועצות במלחמת העולם השנייה
שלמה חכים

הרב שלמה חכים (?-1838) היה מגדולי חכמי אזמיר. מחבר פירוש מלאכת שלמה על משנה תורה.

== תולדותיו ==
נישא למרת וידא (נפטרה בי"א בחשון התקצ"ב<ref>בתשלום שנתה. (כסא שלמה, דרוש ט"ו להספד)</ref>). למד אצל הרבנים יצחק מאייו, רפאל יוסף חזן ושלמה הלוי, מחבר ספר לב שלמה. היה דיין בבית הדין של הרב רפאל אשכנזי משנת תקע"ד<ref>קובץ בית אהרן וישראל, גיליון ט"ז</ref>. הרב אברהם פאלאג'י העיד עליו: .

היה גבאי הצדקה בעיר, אשר כפי המסורת באזמיר, שימשו בתפקיד זה גדולי החכמים בעיר. רבי חיים פלאג'י מזכירו רבות בספריו<ref>ראה למשל: "צוואה מחיים" עמוד ס'. "משא חיים" דף י"ד ע"א, "גנזי חיים" מערכת ח, <nowiki></nowiki>נפש כל חי<nowiki></nowiki> מערכת מ' אות ס'. <nowiki></nowiki>כף החיים<nowiki></nowiki> סימן כ"ו. "זכירה לחיים" חלק ב' דף י"ב</ref>, וכן הרב חיים בנימין פונטרימולי בספרו "פתח הדביר". מתלמידיו היה הרב חיים ביז'ה, מחבר ספר "חיים עד העולם".

באדר התקפ"ו החל לכהן כרב בקהילת אלגאזי, שם היה דורש דרושים גם בשבת תשובה ובשבת הגדול ובקהילת תלמוד תורה דרש לרוב בשבת הלבשה<ref>מלבד דרוש י' להלבשה שדרש בק"ק אלגאזי</ref>. בשבת זכור היה דורש בקהילת אורחים ובקהילת פורטוגאל בעיר. בשנת תקצ"ז סידר דרוש לומר בשבת הגדול, אך נבצר מהעם להתקהל בעקבות מגפה שפרצה באזמיר<ref>כסא שלמה, דף פב עמוד ב</ref>. בשבתות כלה דרש גם בקהילת שלום ובקהילת מחזיקי תורה.

בי"ח סיון התקכ"א נפטר אביו, ובה' בכסלו התקכ"ט נפטרה אמו<ref>כסא שלמה דרוש א' וב' להספד</ref>.

נפטר בי"ט בסיון ה'תקצ"ח (1838) לאחר ייסורים. בין מספידיו נמנו הרב חיים פאלאג'י, הרב מיכאל יעקב ישראל, רבה של רודוס<ref>שנות ימין חלק ב דרוש ג' להספד</ref>, רבי רחמים אריה אברהם הכהן ארייאש (מחבר ספר שפתי רננות<ref>דרוש ח'</ref>), הרב חיים ביז'ה<ref>חיים עד העולם, דרוש ג' להספד</ref>, רבי יהושע אברהם קריספין<ref name=":0">אברהם במחזה דרוש ח' להספד</ref> הרב נסים יעקב מזרחי, מחבר ספר ברוך מבנים<ref>דרוש ו' להספד</ref>, וכן בנו הרב שמואל חכים<ref>כסא שלמה, דרוש י"ד להספד</ref>.

== משפחתו ==
* חתנו הרב דוד סיד, משוחטי העיר, נפטר במגפה בתמוז התקצ"א.
* בנו הרב שמואל חכים, כיהן כדיין באזמיר בתקופת רבי חיים פלאג'י.
* נכדו רבי אברהם דוד חכים, סייע בהדפסת ספר מלאכת שלמה לסבו.

== ספריו ==
* [https://beta.hebrewbooks.org/6242 מלאכת שלמה] (שאלוניקי תרכ"ג) - חידושים על משנה תורה לרמב"ם.
* [https://beta.hebrewbooks.org/6023 כיסא שלמה] (שאלוניקי תר"ז) - דרושים לארבע שבתות השנה - שבת תשובה, שבת הלבשה, שבת הגדול ושבת כלה. וכן דרושים לנישואין וחמישה עשר הספדים שדרש לפטית הוריו, הרב אברהם אבן עזרא (מחבר ספר בתי כנסיות), הרב יצחק אלגאזי, מחבר ספר עץ חיים, הראשון לציון הרב יום טוב דאנון, הרב אליעזר חזן, הרב שמואל שושנה, הרב רפאל אשכנזי, הרב בכור יצחק נאבארו, הרב דוד אמאדו ואשתו, הרב שלמה משה סוזין, הרב אברהם הלוי אמיגו, הרב משה ברכה. בסוף הספר שני הספדים מאת בן המחבר על הוריו.

== קישורים חיצוניים ==
* 

== הערות שוליים ==

קטגוריה:מחברי ספרי דרוש
קטגוריה:איזמיר: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:ילידי 1838
אלן פוקס

אלן פוקס (בצרפתית: Alain Fuchs; 10 באפריל 1953, לוזאן) הוא כימאי צרפתי.

== ביוגרפיה ==
אלן פוקס נולד בשנת 1953 בלוזאן. בשנת 1975 הוא סיים לימודי הנדסה כימית בבית הספר הפוליטכני הפדרלי של לוזאן. בשנת 1983 פוקס סיים עבודת דוקטורט באוניברסיטת פריז-סאקלה.

בשנת 1985 פוקס הצטרף לצוות של המרכז הלאומי למחקר מדעי. בשנת 1995 הוא התמנה לפרופסור באוניברסיטה בה למד ובהמשך באוניברסיטת פייר ומארי קירי.

בשנת 2010 הוא מונה למנהל של המרכז הלאומי למחקר מדעי במקום קתרין ברשיניאק. כאשר תקופת כהונתו הסתיימה הוא מונה לשלוש שנים נוספות עד לשנת 2017. החל משנת 2017 הוא מכהן כנשיא PSL Research University בפריז.

מחקרים של פוקס מרוכזים בתחום תאוריה וניתוח תופעות שונות בתחום תרמודינמיקה של נוזלים בחומרים בעלי נקבוביות ובתופעות תרמיות במתקני אגירת אנרגיה. הוא כתב מספר ספרים בנושא וכ-200 פרסומים מדעים שונים.

על תרומתו לקידום המדע אלן פוקס התקבל למסדר הדקלים של האקדמאים בשנת 1996, התקבל ללגיון הכבוד בשנת 2010 וקיבל עיטורים נוספים מצרפת וקנדה.

==קישורים חיצוניים==

* [https://www.letudiant.fr/educpros/personnalites/fuchs-alain-325.html ביוגרפיה] 
* [https://www.ae-info.org/ae/Member/Fuchs_Alain נתונים אישיים ורשימת פרסומים]

קטגוריה:כימאים צרפתים
קטגוריה:סגל אוניברסיטת פריז
קטגוריה:קצינים בלגיון הכבוד
קטגוריה:צרפתים שנולדו ב-1953
אליון בדארה פאטי

אליון בדארה פאטי (בצרפתית: Alioune Badara Faty; נולד ב-3 במאי 1999 בסנגל) הוא כדורגלן סנגלי המשחק בעמדת השוער בקבוצת קאסה ספורטס מליגת העל הסנגלית.

== קריירת מועדונים ==
פאטי משחק בקאסה ספורטס מליגת העל הסנגלית החל משנת 2019.

== קריירה בינלאומית ==
פאטי היה חלק מסגל נבחרת סנגל שזכתה בטורניר גביע אפריקה לאומות 2021, אם כי לא שיחק בטורניר.

== תארים ==
;נבחרת סנגל
* גביע אפריקה לאומות (1): 2021

==קישורים חיצוניים==

קטגוריה:כדורגלנים סנגלים
קטגוריה:שוערי כדורגל סנגלים
קטגוריה:כדורגלני גביע אפריקה לאומות 2021
קטגוריה:סנגלים שנולדו ב-1999
פודה באלו-טורה

פודה באלו-טורה (בצרפתית: Fodé Ballo-Touré; נולד ב-3 בינואר 1997 בצרפת) הוא כדורגלן סנגלי המשחק בעמדת המגן השמאלי בקבוצת פולהאם מהפרמייר ליג בהשאלה ממילאן מהסרייה א' ובנבחרת סנגל.

== קריירת מועדונים ==
באלו-טורה גדל במחלקת הנוער של פריז סן-ז'רמן.

ב-1 ביולי 2017 חתם באלו-טורה בליל מליגת העל הצרפתית. ב-6 באוגוסט ערך את הופעת הבכורה שלו במועדון, בניצחון 0–3 על נאנט במסגרת המחזור הראשון בליגה לעונת 2017/2018. בסך הכל ערך 45 הופעות ליגה במדי המועדון.

ב-10 בינואר 2019 חתם במונקו מליגת העל הצרפתית. ב-13 בינואר ערך את הופעת הבכורה שלו במדי המועדון, בתיקו 1-1 נגד אולימפיק מרסיי במסגרת המחזור ה-20 בליגה לעונת 2018/2019. בסך הכל ערך 63 הופעות ליגה במדי המועדון.

ב-18 ביולי 2021 חתם באלו-טורה על חוזה לארבע עונות במילאן מהסרייה א'. ב-12 בספטמבר ערך את הופעת הבכורה שלו במועדון, בניצחון 0–2 על לאציו במסגרת המחזור השלישי בליגה לעונת 2021/2022. ב-28 בספטמבר ערך את הופעת הבכורה שלו בליגת האלופות, בהפסד 1–2 לאתלטיקו מדריד במסגרת שלב הבתים לעונת 2021/2022. ב-1 באוקטובר 2022 כבש את שער הבכורה שלו במועדון בניצחון 3-1 על אמפולי.

ב-1 בספטמבר הושאל באלו-טורה לפולהאם מהפרמייר ליג.
== קריירה בינלאומית ==
באלו-טורה היה חלק מסגל נבחרת צרפת עד גיל 21.

ב-26 במרץ 2021 ערך את הופעת הבכורה שלו בנבחרת סנגל, בתיקו 0-0 נגד נבחרת הרפובליקה של קונגו במסגרת מוקדמות גביע אפריקה לאומות 2021.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== תארים ==
מילאן
* אליפות איטליה: 2021/2022
;נבחרת סנגל
* גביע אפריקה לאומות: 2021

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני ליל
קטגוריה:כדורגלני מונקו
קטגוריה:כדורגלני מילאן
קטגוריה:כדורגלני פולהאם
קטגוריה:כדורגלני נבחרת סנגל
קטגוריה:ספורטאים צרפתים באיטליה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1997
דיוויזיית המילואים ה-75 (האימפריה הגרמנית)

דיוויזיית המילואים ה-75 (בגרמנית: 75. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה בסוף דצמבר 1914 ואורגנה במהלך החודש הבא, ובתחילת פברואר 1915 נשלחה לחזית.<ref name="1914-18.info">[http://www.1914-18.info/erster-weltkrieg.php?u=402 75. Reserve-Division (Chronik 1914-1918)]</ref> היא הייתה חלק מהגל הגדול השני של דיוויזיות חדשות שנוצרו בתחילת מלחמת העולם הראשונה. <ref> גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות. </ref> הדיוויזיה הייתה בתחילה חלק מקורפוס המילואים ה-38, וגויסה בעיקר באזור הגיוס של הקורפוס ה-14 (הדוכסות הגדולה של באדן) ובאזור הגיוס של הקורפוס ה-11 (הסן-קאסל, ולדק ומדינות תורינגיה).

הדיוויזיה לחמה בתחילה בחזית המזרחית וטבילת האש שלה הייתה בקרב השני על האגמים המזוריים. היא נלחמה לאורך הנארב ביולי ובאוגוסט 1915 והשתתפה בכיבוש גרודנה ובקרב וילנה. מאוקטובר 1915 עד אוגוסט 1916, הדיוויזיה נשארה במלחמת עמדות ולאחר מכן לחמה בקובל. לאחר מכן, היא חזרה למלחמת חפירות עד סוף יוני 1917. לאחר מכן הדיוויזיה לחמה נגד מתקפת קרנסקי הרוסית והייתה חלק מהארמייה השמינית בפיקודו של אוסקר פון הוטייה בקרב על ריגה בספטמבר 1917. בדצמבר 1917 הועברה הדיוויזיה לחזית המערבית ונכנסה לקו שמצפון לאילט, מעל ה- Chemin des Dames. היא השתתפה במתקפת האביב הגרמנית של 1918, ונלחמה בקרב השלישי על האן. לאחר מכן היא לחמה נגד מתקפת מאה הימים של בעלות הברית, וסיימה את המלחמה במגננה נגד מתקפת מז-ארגון. המודיעין של בעלות הברית דירג את הדיוויזיה כדרג ג'. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 525-527.</ref> הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה.

== מפקדים ==
* מקס פון זיידביץ (20 בדצמבר 1914 – 12 באפריל 1916)
* ארנסט פון הפנר (13 באפריל – 11 בנובמבר 1916)
* ארתור פון אייזנהרט-רותה (12 בנובמבר 1916 – ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

75
75
ספר המאורות

ספר המאורות הוא ספר הלכתי על סדר התלמוד, הכתוב בסגנון המזכיר את סגנון ספרות חידושי חכמי ספרד, כגון רשב"א וריטב"א. הספר נכתב על ידי רבי מאיר בן רבי שמעון המעילי מנרבונה, במאה ה-13. המסכתות שנדפסו כיום הן מסכתות: ברכות, פסחים, שבת, מגילה, מועד קטן וחולין<ref name=":0"></ref>.

== תיאור הספר ==
ספר המאורות, מסודר לפי סדר התלמוד. דרכו להשמיט את שמות חכמי התלמוד, אולם הכלל הוא, שכאשר הוא מצטט מאמר תלמודי, משמע שהוא פוסק אותו להלכה. בספר מובאות גם שיטותיהם של ראשונים שונים, וספר המאורות מזכירם בשמותם<ref name=":0" />.

ספר המאורות משמש כמין המשך של הדיונים המופיעים ב'ספר ההשלמה', ופיתוח נושאים שנידונו בו. מחבר ספר ההשלמה, היה רבי משולם, אשר היה דודו של רבי מאיר<ref name=":0" /> ורבו המובהק. בספר מופיעים פעמים רבות דברים שנאמרו או נכתבו בשם ספר ההשלמה, וכן מובאים גם הנהגות או מעשים של רבי משולם<ref name=":1"></ref>. אולם, מכיוון שספר ההשלמה, מבוסס על ספרו של הרי"ף, ואילו ספר המאורות מבוסס על התלמוד, ישנם קטעים שלמים, שאינם קיימים בהשלמה. מכל מקום, גם ספר המאורות, איננו עוסק בסוגיות הלכתיות שאינן נוהגות בזמן הזה, שאין להם השלכה מעשית<ref name=":0" />.

הספר ממוקד במורשת ההלכתית, פרשנית ומנהגית של פרובנס בכלל ושל העיר נרבונה בפרט. דבר זה מאפיין את ספרי פרובנס באותה תקופה. לרוב הנטייה הפרשנית והפסיקתית נוטה לכיוון בעלי התוספות, ובעיקר כרבינו תם. אולם, בספר הוא מרבה גם לעסוק בספרי הרי"ף, הרמב"ם ושאר גדולי ספרד. בספר ניכרת גם השפעתו של רבי זרחיה, בעל ספר המאור, שהיה חברו הקרוב של אביו של רבי מאיר, אולם גם עליו, הוא לעיתים חולק. הראב"ד, מוזכר רק לעיתים רחוקות, דבר המאפיין, את אסכולת פרובנס במאה ה-13<ref name=":0" />.

== הדפסתו ==
ספר המאורות הודפס לראשונה בשנת תשכ"ד, על ידי משה יהודה הכהן בלוי, מכתב יד יחיד הידוע שקיים בעולם<ref name=":1" />, ושנכתב בחיי המחבר, על מסכתות ברכות, פסחים, שבת, מועד קטן וחולין. בנוסף, נמצאו שם גם קובץ 'הלכות קטנות'. על כתב היד, נמצאו הערות בכתב ידו של רבי מאיר<ref name=":0" />.

ידוע כי כתב גם על מסכתות אחרות, כגון מסכת גיטין, נדרים, כתובות וכדומה, מכך שקיימות מבואות מספרים אלו, במקומות שונים, כגון שיטה מקובצת<ref name=":0" />.

==הערות שוליים==

קטגוריה:ספרי חידושים תורניים
מאורות
גילרמה ארנה

גילרמה אנטוניו ארנה לופס (בפורטוגזית: Guilherme Antonio Arana Lopes; נולד ב-14 באפריל 1997 בסאו פאולו שבברזיל) הוא כדורגלן ברזילאי המשחק בעמדת המגן השמאלי בקבוצת אתלטיקו מיניירו מליגת העל הברזילאית ובנבחרת ברזיל.

== קריירת מועדונים ==
ארנה גדל במחלקת הנוער של קורינתיאנס. בשנת 2014 החל לשחק בקבוצה הבוגרת של המועדון במסגרת ליגת העל הברזילאית. בסך הכל ערך 74 הופעות ליגה במדי המועדון.

ב-7 במאי 2015 הושאל ארנה לאתלטיקו פרנאאנסה מליגת העל הברזילאית. הוא ערך שלוש הופעות ליגה במדי המועדון.

ב-7 בדצמבר 2017 חתם ארנה על חוזה לארבע עונות וחצי בסביליה מהלה ליגה. הוא הצטרף לקבוצה בחלון ההעברות של חודש ינואר 2018. במשך תקופתו בסביליה, הושאל לאטאלנטה, וכן לאתלטיקו מיניירו, במדיה חתם באופן קבוע לאחר תקופת ההשאלה.

== קריירה בינלאומית ==
ארנה היה חלק מסגל נבחרת ברזיל לטורניר הכדורגל באולימפיאדת טוקיו בשנת 2021. הוא ערך שש הופעות בטורניר, בו זכתה נבחרת ברזיל במדליית הזהב.

ב-7 באוקטובר 2021 ערך את הופעת הבכורה שלו בנבחרת ברזיל הבוגרת, בניצחון 3-1 על נבחרת ונצואלה במסגרת מוקדמות מונדיאל 2022.

נכלל בסגל נבחרת ברזיל לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:סאו פאולו: כדורגלנים
קטגוריה:כדורגלני קורינתיאנס
קטגוריה:כדורגלני אתלטיקו פרנאאנסה
קטגוריה:כדורגלני סביליה
קטגוריה:כדורגלני אטאלנטה
קטגוריה:כדורגלני אתלטיקו מיניירו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-1997
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
סנטיאגו חימנס

סנטיאגו תומאס חימנס (בספרדית: Santiago Tomás Giménez; נולד ב-18 באפריל 2001 בבואנוס איירס שבארגנטינה) הוא כדורגלן מקסיקני המשחק בעמדת החלוץ בקבוצת פיינורד מליגת העל ההולנדית ובנבחרת מקסיקו.

== קריירת מועדונים ==
חימנס גדל במחלקת הנוער של קרוס אסול מליגת העל המקסיקנית. ב-30 באוגוסט 2017 ערך את הופעת הבכורה שלו במועדון, בניצחון 2-1 על טיגרס במסגרת הגביע המקסיקני. ב-28 באוגוסט 2019 ערך את הופעת הבכורה שלו במסגרת הליגה, בהפסד 3-2 לטיחואנה. ב-2 בפברואר 2020 הבקיע את שער הבכורה שלו במועדון, בתיקו 3-3 נגד טולוקה במסגרת הליגה. בעונתו הראשונה בקבוצה הבוגרת של המועדון ערך 12 הופעות ליגה, בהן הבקיע שני שערים.

ב-29 ביולי 2022 חתם חימנס לארבע שנים בפיינורד.

== קריירה בינלאומית ==
חימנס שיחק בנבחרות הצעירות של מקסיקו.

ב-27 באוקטובר 2021 ערך את הופעת הבכורה שלו בנבחרת מקסיקו הבוגרת, בהפסד 3-2 לנבחרת אקוודור במשחק ידידות. ב-8 בדצמבר 2021 הבקיע את שער הבכורה שלו בנבחרת, בתיקו 2-2 נגד נבחרת צ'ילה במשחק ידידות.

נכלל בסגל נבחרת מקסיקו לטורניר קופה אמריקה 2024.

== חיים אישיים ==
הוא בנו של כריסטיאן חימנס, ששיחק גם הוא בקרוס אסול ובנבחרת מקסיקו. נולד בבואנוס איירס שבארגנטינה כאשר אביו שיחק בבוקה ג'וניורס.

== תארים ==
פיינורד

* אליפות הולנד: 2022/2023

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:כדורגלנים מקסיקנים
קטגוריה:חלוצי כדורגל ארגנטינאים
קטגוריה:חלוצי כדורגל מקסיקנים
קטגוריה:בואנוס איירס: כדורגלנים
קטגוריה:כדורגלני קרוס אסול
קטגוריה:כדורגלני פיינורד
קטגוריה:כדורגלני נבחרת מקסיקו
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים ארגנטינאים בהולנד
קטגוריה:ספורטאים מקסיקנים בהולנד
קטגוריה:ארגנטינאים שנולדו ב-2001
קטגוריה:מקסיקנים שנולדו ב-2001
מרצדס AMG SL 43

מרצדס AMG SL 43 (בגרמנית: Mercedes AMG SL 43) היא מכונית ספורט במרכב קבריולה, בעלת ארבעה מקומות ישיבה, שמיוצרת על ידי חטיבת AMG של מרצדס-בנץ משנת 2022. היא נחשפה ב-6 באפריל 2022<ref></ref>. מרצדס AMG SL 43 היא גרסת הכניסה לרודסטר היוקרתית החדשה מרצדס AMG SL.

ה-AMG SL 43 כוללת מנוע ארבעה צילינדרים ייחודי שהוא הראשון בעולם בייצור המוני העושה שימוש במגדש טורבו חשמלי המונע באמצעות גזי הפליטה<ref name=":0"></ref>, טכנולוגיה שנלקחה ישירות מטכנולוגיות הפורמולה 1 של מרצדס.

== עיצוב<ref></ref> ==
העיצוב של ה-AMG SL 43 יוקרתי יותר ופחות ספורטיבי מכיוון שהמנוע שבו אינו מצריך מערכת פליטה גדולה או פתחי אוורור במכסה מנוע ולכן במרצדס החליטו לנצל זאת ולעצב את הדגם באופן יוקרתי.

== מפרט טכני<ref name=":0" /> ==
מנוע בנזין I4 צילינדרים בנפח 2.0 ליטר עם מגדש טורבו חשמלי המונע באמצעות גזי הפליטה המספק 381 כ"ס ב-6750 סל"ד ומומנט מרבי של 48.9 קג"מ בין 3250 ל-5000 סל"ד. תיבת הילוכים אוטומטית בעלת 9 הילוכים והנעה אחורית, זה מספיק לנתון תאוצה מ-0 ל-100 קמ"ש בתוך 4.9 שניות ולמהירות מרבית של 275 קמ"ש. למנוע מחובר מערכת היברידית 48 וואט המוסיפה 14 כ"ס למנוע<ref></ref>.

רוכשים שירצו לשדרג את הדגם יוכלו לבחור בחבילת "AMG דינמיק פלוס" המוסיפה דיפרנציאל מוגבל החלקה אחורי נשלט אלקטרונית, תושבות מנוע אקטיביות, מצב נהיגה "RACE" המחדד עוד יותר את תגובות הרכב, הנמכת מרכב של 10 מ"מ וקליפרים בצהוב AMG.

== קישורים חיצוניים ==

* 

== הערות שוליים ==

AMG SL 43
קטגוריה:מכוניות קבריולה
קטגוריה:מכוניות ספורט
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2022